JohanHeinsen/ENO huggingface dataset:
Ribe Stifts Adresseaviser, 1843-08-11
Fædrelandet bekræfter, at fire finske Studenter. som hændelsesviis vare nærværende ved den skandinaviske Studenterfest i Upsala, ere blevne forbudte atter at indtræde ved Universitetet i Helsingfors.
Ribe Stifts Adresseaviser, 1843-08-11
Fædrelandet har meddeelt den Ansøgning, som Stifterne af det projecterede skandinaviske Samfund have indgivet til Kongen om Ophævelsen af Cancelliets Forbud mod samme. Hvad Resolutionen vil blive paa denne Ansøgning, tør næppe ansees som tvivlsom. Prof. Clausen har, med sin sædvanlige Frimodighed, drøftet denne Sag i "Dansk Ugeskrift." Han siger blandt andet, at han har henvendt sig til dygtige Lovkyndige, for at erholde en Dechiffrering af Reskriptets Ord, om dermed muligen var hensigtet til nogen, ham ubekjendt, Lovbestemmelse, angaaende Samfunds og Selskabers Stiftelse; om muligen en eller anden Form var forbigaaet, som skulde have været iagttaget. Da dette blev benægtet, ønskede han at vide, hvorledes Lovkyndige kunde, paa Lovgivningens Vegne, agte at motivere Justits collegiets Forbud, navnlig ved hvilken Lovfortolkning det paaberaabte Jndhold af Samfundets foreløbige Love skulde kunne afgive Bidrag til en saadan Motivering. Men vedkommende vilde ikke indlade sig paa at løse dette Problem. Efter derpaa at have drøftet Spørgsmaalet, ender han med den Erklæring, at endskjøndt han har maattet udslette sit Navn af Listen over det skandinaviske Samfunds Medlemmer, vil han visselig ikke træde ud af Antallet af de Mænd, der paa enhver lovlig Maade, ved Raad og Daad søge at virke og med hverandre at samvirke til at fremme det literaire og sociale Samqvem mellem de skandinaviske Folk. (O. Th. A.)
Ribe Stifts Adresseaviser, 1843-08-11
Under Dampskibet Unionens" Overfart til Kjøbenhavn fra Malm i Tirsdags (d. 1. Aug.) hændtes det, at en af Passagererne - en Dame fra Kbhavn pludselig døde; paa Grund heraf turde Skibets Fører ingen af de andre Passagerer sætte i Land, inden Qvarantainelægen havde været ombord, men denne søgtes længe forgiæves og kom først efter fulde 3 Timers Forløb, saa at Passagererne, der vare ankomne paa Rheden Kl. 11, først Kl. henimod 3 fik Lov til at forlade Skibet. (Hels. A.)
Ribe Stifts Adresseaviser, 1843-08-11
Det lader virkelig til, at Silkeavlen vil trives heri Landet, og der er da heller ingen Grund til, hvorfor den ikke ligesaavel skulde kunne trives her som i Sverrig. De af det i Kbhvn, oprettede Silkeselskab anstillede Forsøg have havt et heldigt Udfald. Man maa saameget mere glæde sig til den nye Jndustri green, som den især egner sig for den qvindelige Befolkning, og for denne er der, som desværre velbekiendt, kun saare saa selvstændige Næringsveie, og dog bliver det en mere og meere paatrængende Nødvendighed at udfinde saadanne. Med den stigende Civilisation og de stigende Fornødenheder vil ogsaa Antallet af de ugivte Fruentimmer stige, og under de nærværende Forhold ere deres Udsigter i Verden mere end sørgelige, og det er derfor tilvisse glæde ligt, naar der kan aabnes nye Næringsveie fordem. (Duvk.) Vi have allerede berettet om de Deputationer fra adskillige Stæder, der have havt Audients hos Kongen angaaende Filialbanken i Flensborg. "Kieler Corresp." har efter Eckernf. Wochenbl." meddeelt et meget udførligt Udtog af hvad ved Audientsen skal være yttret. Vi skulle ikke indlade os paa den hele Detail heraf, men kun udhæve, at Hs. Maj. Kongen skal have yttret, at Nationalbanken ifølge sin Oc troi er berettiget til at anlægge Filialbanker, men at dog Begrundelsen deraf i Flensborg og Rendsborg, ikke er sat igang fra Bankens Side, men fra disse Stæder selv." Mange ere af den Mening, at en Bank kun kan bestaae, hvor Vexelret gjelder, og en Vexelanordning vil ogsaa nu blive udfærdiget for Flensborg. Filialbanken der kan ikke opgives; Sagen er veloverveiet i Statsraadet, og det Kongelige Tilsagn kan ikke tages tilbage. Det vilde forøvrigt ganske beroe paa Beboerne i Hertugdømmerne, om de ville benytte denne Filialbank eller ikke. (Berl. T.) Ved Landsbyen Meinersdorf, i Nærheden af Kiel, har man ved Jordarbeidet til Jernbanen stødt paa de værste Hindringer. En Mose, som Veien skulde gaae igjennem, syntes næsten bundløs, endelig har man dog, ved nøiagtig Undersøgelse, faaet Vished om, at 37 Fod er dens største Dybde, og ved at fylde den op med Sand, hvorpaa der ingen Mangel er i Nærheden, haaber man ogsaa at faae Bugt med denne Hindring. (Duvk.)
Ribe Stifts Adresseaviser, 1843-08-11
Naar man veed, hedder det i Aarh. A., hvorliden Leilighed der gives i Provindskjøbstæderne til at gjøre sig bekiendt med Billedhuggerkunsten, som ved vor verdensberømte Thorvaldsen har vundet dobdelt Jnteresse for Enhver, der har Sands for mere end Hverdagslivets Sysler, saa kan det vist ikke andet end glæde Kunstens Venner at erfare, at der i Aarhuus arbeides paa at oprette et lidet Museum, hvori man agter at opstille en Samling af ægte Afstøbninger af fornævnte Kunstners og andre berømte Billedhuggeres Arbeider, saavelsom et Udvalg af Vaser, Søiler og andre til Ornamentsaget henhørende Kunstsager.
Ribe Stifts Adresseaviser, 1843-08-11
J Veile bygges nu paa alle Kanter, nord- og sønderpaa. Den ene Gaard reiser sig efter den anden, paa alle Steder seer man, at Borgerne kappes med Øvrigheden om at forskjønne Byen. Vedbliver man som man har begyndt, saa vil det ikke vare længe, før den lange, lige Vei til Havnen er prydet med tvende Rækker Bygninger. Skade er det, at den skyggefulde Allee, der i den senere Tid synes at være bleven en Aften Promenade for Damer og Herrer, da efterhaanden vil forsvinde. (Veile A.)
Ribe Stifts Adresseaviser, 1843-08-11
Ved Landsoverrets-Dommen i Sagen, Justitsr. Liebenberg imod Andreas Berthelsen, Niels Boysen, Hans Olesen, Karen Frederiksen eller Olesen, Christian Bræstrup, Karen Andersdatter, Ester Kirstine Schmidt og Mette Berthelsdatter tiltalte for Tyver- og Hæleri) vare Karen Andersdatter og Ester Kirstine Schmidt frifundne for Actors og Christian Bræstrup for Actors videre Tiltale, men Ribe Kjøbstads Extrarets Dom stadfæstet for de øvrige Tiltaltes Vedkommende. Ved den sidstnævnte Dom vare Berthelsen og Boysen idømte Forbedringshuusarbeide, den første i 6 og den anden i 4 Aar; hvorimod Bræstrup, Hans Olesen, Karen Frederiksen eller Olesen, Karen Andersdatter og Mette Berthelsdatter vare idømte Fængsel paa Vand og Brød, de 3 første hver i 2 Gange 5 Dage, den fjerde i 5 Dage og den femte i 3 Gange 5 Dage og Ester Kirstine Schmidt en Mulct af 10 Rbd. Sølv. Høiesterets=Dommen lyder saaledes: Landsoverrettens Dom bør ved Magt at stande. Justitsr. Liebenberg tillægges i Salarium for Høiesteret 30 Rbd. Sølv, som udredes paa den i bemældte Dom i Henseende til de øvrige Omkostninger bestemte Maade. Altona Kvægmarked. D. 7. Aug. vare 56 Stkr. stort Hornkvæg paa Markedet, hvoraf 367 solgtes. Handelen gik betydelig slettere end i forrige Uge; høieste Priis var 9 a 9 enh. Rd. pr. 100 Pd. (Duvk.)
Ribe Stifts Adresseaviser, 1843-08-11
Kjøbenhavns Børs-Kours d. 8. August: Species 200. Bank-Diskonto 4 pCt. Nationalbankaktier 1131 a 114 Rbd. Sølv.
Ribe Stifts Adresseaviser, 1843-08-11
Ved Tallotteriets 1559. Trækning i Kbhvn, udkom: No. 76. 25. 71. 65. 61.
Ribe Stifts Adresseaviser, 1843-08-11
Ribe. J disse Dage er paa Sygehuset her indbragt en Dreng, der er bleven bidt i Armen af en Hugorm. Drengen vilde banke en Toirstage i Jorden paa Heden og var ikke blevet opmærksom paa Dyret for i det Øjeblik, han blev bidt. Han løb strax til sit Hjem, et Huus rigelig 1/2 Miil herfra, men fandt Jngen hjemme; han vilde derpaa løbe her til Byen, hvor hans Forældre vare, men underveis styrtede han omkuld og blev funden næsten uden Bevidsthed. Hele den ene Side af hans Legeme var meget ophovnet og ganske blaa. Ved hurtig anvendt Lægehjælp kom Drengen snart til Bevidstheden igjen og er nu helbredet.
Ribe Stifts Adresseaviser, 1843-08-11
Bekjendtgjørelser. Atter er et lisligt Haab tilintetgjort for os. For 7 Maaneder siden meldte vi, at vor yngste Søn, omtrent 11 Aar gammel, var bortkaldet til Evigheden. Nu bringe vi her med Smerte det Budskab til Venner og deeltagende Bekjendtere, at vor ældste Søn, Studiosus Theologiæ Michael Bendix Holst Koch, har faaet det samme Kald. 20 1/2 Aar varede hans Vandring heri Jordlivet; da bød Viisdommens Herre, den skulde endes, og den 2den August endtes den efter 3 Ugers Kamp med en hidsig Feber paa et Hospital i Kjøbenhavn. Døstrup Præstegaard, den 7de August 1843. P. Koch født Lind. G. Koch. Saafremt 10 Elever have meldt sig forinden den 20de dennes, opretter jeg en Skole for Pigebørn af 6 til 8 Aar, som ville erholde Underviisning af mig, saavel i de nu brugelige Haandarbeider, som i de alm. Skolekundskaber. Betalingen er 8 Rd. aarlig. Begyndelsen kan skee til næste 1ste Septbr. Ribe, d. 11. Aug. 1843. A. Bertelsen.
Ribe Stifts Adresseaviser, 1843-08-11
Hos Undertegnede staae 12 Stole og 1 Piedestal færdige til Salg. Grølsted, Snedkermester, boende paa Skibbroen.
Ribe Stifts Adresseaviser, 1843-08-11
Dampskibet Løven, Fra Fredagen den 18de dennes foretager dette Skib foruden sine sædvanlige Tirsdags- og Onsdags Farter mellem Kiel og Snoghøi, anløbende Aarøe sund, Hardeshøi og Sønderborg, – endnu een ugentlig Fart mellem disse tvende Steder, anløbende Assens, Hardeshøi og Sønderborg; nemlig hver Fredag Morgen Kl. 6 fra Kiel til Snoghør, og hver Løverdag Morgen fra Snoghøi til Kiel. Alt Øvrigt uforandret, – med Undtagelse af, at de Reisende fra og til Assens ogsaa kunne medføre Vogne og Heste. Skibet vil saaledes Fredag Eftermiddag omtrent Kl. 2 anløbe Assens paa Touren til Snoghøi, og Løverdag Morgen Kl. 8, paa Touren til Kiel. Snoghøi, d. 4. August 1843. Hansen, Fuldmægtig.
Ribe Stifts Adresseaviser, 1843-08-11
Torsdagen den 17. dennes, om Eftermiddagen Kl. 3, lader vedkommende Tiendetagere bortsælge ved offentlig Auction Kirke- og Præstetiende af dette Aars Afgrøde paa Lodderne af forhenværende nu udskiftede Nørreportsfælled. Auctionen afholdes paa Raadstuen hvor Conditionerne og andre Beviisligheder erfares. Lysthavende indbydes. Ribe, den 10. August 1843.
Ribe Stifts Adresseaviser, 1843-08-11
J Hr. Overauditeur, Borgemester, Hoyers Fraværelse. Wilmann, const. Paa Grund af nogle Reparationer ved Bolværkerne ved den store Skjernbroe, og een af Krøibroerne paa Tarm Kjær vil Passagen fra Mandagen den 14de til 28de dennes, ikke kunne skee over Broerne, og vil derfor blive mindre beqvem især for svært læssede Vogne, idet den alene kan skee igjennem Aaen, hvor den vil blive afpælet, og hvor Vand dybden med ordinaire Vande varierer fra 1 til i enfjerded. Alen. Dette bekjendtgjøres herved med Tilføiende, at der hver Nati ovenmeldte Tid ved hver Broe vil være Vagt tilstede til Veiledning for de Reisende. Bølling Nørre Herreders Contoir paa Petersminde i Skjern, den 7de August 1843. Jansen.
Ribe Stifts Adresseaviser, 1843-08-11
Ved Proclama af Dags Dato, der læses ved vedkommende Retter, ere Alle og Enhver, som maatte have Noget at fordre i afdøde Cathrine Maria Knudsdatter og efterlevende Mand Peder Mikkelsen af Stor Andst Mark i Andst Sogn og Herred, deres fælleds Boe, indkaldte med 12 Ugers Varsel til for undertegnede Skifteforvalter at an Trykt i Ribe hos Chr. sal. Hyphoff. melde og beviisliggjøre deres havende Krav, hvilket herved endvidere bekjendtgjøres. Herredscomptoiret i Kolding, d. 4. August 1843. Kralund, const. Otto Frederik Kralund, Eraminatus juris og constitueret Herredsfoged i Andst, Slags, Jerlew og Brusch Herreder. Gjør vitterligt: at efter Begjæring af Gaardmand Niels Jensen Daugaard i Worch, og i Henhold til en ham under 20de f. M. allernaadigst meddeelt Bevilling, indstævnes herved med Aar og Dags Varsel, den eller dem, som maatte have hænde, en af Christen Jacobsen til Christen Andersens Enke Sidsel Madsdatter i Ravning, Bræsten Sogn under 25de Juni 1793 udstædt og den 11te November 179 inden Andst med flere Herreders Ret, tinglæst Obligation, stor 99 Rdl., med 1ste Pant i en bemeldte Niels Jensen Dangaard nu tilhørende Eiendom i Worch, Egtved Sogn, af Hartkorn Ager og Eng 1 Td. 6 Skpr. 1 Alb. med Bygninger m.v., dog næstefter kongelige Penge 50 Rbd. 3 Mk. pr. Td. Hartkorn, til at møde for Jerlew og Brusch Herreders Ret, som holdes paa Kolding Raadstue den første Tirsdag eller ordinaire Rets dag i November Maaned 1844, om Formiddagen Kl. 10, for der og da at fremkomme med bemeldte Obligation og deres lovlige Adkomst dertil at beviisliggjøre, da samme ellers ved Dom forventes mortificeret. – Laugdag er afskaffet ved Forordning 3die Juni 1796. Herredscontoiret i Kolding, d. 31te Juli 1843. Kralund.
Ribe Stifts Adresseaviser, 1843-08-11
Efter Begjæring af Procurator Repsdorph i Holstebroe, paa vedkommende Dom og Udlægshavers Vegne, bliver den Jver Mikkelsen Nep tilhørende Sted i Anlum Sogn, med Underliggende, af Hartkorn 4 Skpr. 1 Fkr., trefjerded Alb. samt sammes Anpart Konge- og Kirke=Tiender, stillet til Bortsalg ved 3de Auctioner, som afholdes: 1ste Auction Onsdagen den 30. Aug. førstkommende; 2den, Onsdagen den 1 3. Septbr. næstefter, og 3die Onsdagen den 27, samme Maaned, hver Dags Formiddag Kl. 10. De 2 første Auctioner holdes her paa mit Contoir, den 3die paa selve Eiendommen. Overeensstemmende med Placaten af 22de April 1817 skeer denne Bekjendtgjørelse tillige til Pantecreditorernes Efterretning. Hammerum Herreds Contoir, Nørholm, d. 29 Juli 1843. Hunderup.
Ribe Stifts Adresseaviser, 1843-08-11
Mandagen d. 14. Aug, næstkommende, om Morgenen, Kl. 7, indbrændes Kreaturene til Eftergræsningen paa Ribe Holme for indeværende Aar hos Byens Kæmner, imod den sædvanlige Afgivt af 16 ls. pr. Hoved til Holmkassen og 2 ls. i Brændepenge. Heste og Hopper kunde ogsaa for iaar indtages paa Eftergræsningen, naar de ere forsynede med en tilbørlig Klampe. Ribe, den 8de August 1843. Holmopsynet.
Ribe Stifts Adresseaviser, 1843-08-11
Fra Pressen er nylig udkommen: 106 Skjønhedsmidler, eller: Kunsten. paa enhver Maade saavel at bevare, som at forhøie det menneskelige Legemes naturlige Skjønhed. Elegante Damer og Herrer helliget af Adolf v. Rosenbusch. Fordansket efter tredie meget forøgede og forbedrede tydske Originaludgave af 1842. Faaes indbunden for 2 Mk. 8 s. hos Boghandler Termansen i Ribe og Meldrup i Colding.
Ribe Stifts Adresseaviser, 1843-08-14
Nibe Stifts Avis og Avertissements=Tidende. Udgivet af Chr. sal. Hyphoff, redigeret af E. Hyphoff. No. 95. Mandagen den 14. August.
Ribe Stifts Adresseaviser, 1843-08-14
Udenlandske Efterretninger. Spanien. Fra d. 12. Juli har van Halen ligget for Sevilla og opfordret den gjentagne Gange til Overgivelse; den 19. gjorde han sin sidste Opfordring og begyndte d. 20. et Bombardement, der snart havde ødelagt Forstaden San Bernardo. D. 21 protesterede de fremmede Konsuler mod Bombardementet og van Halen standsede og besvarede ikke engang den fortsatte Kanonade fra Fæstningen. D. 22, indtraf Espartero og lod Staden opfordre til Overgivelse i sit eget Navn, og da han ei heller fik sit Ønske opfyldt blev Bombardementet fortsat, dog som det synes ikke med synderlig Kraft, sandsynligviis af Mangel paa Munition. D. 26. blev Beleiringen opgiven idet General Concha da, efter nogle Beretninger, er kommen Staden til Undsætning. Espartero er derpaa efter at en Deel af hans Tropper vare gaaede over til Concha flygtet til Cadix, hvor han d. 30. om Morgenen gik ombord paa det engelske Linieskib Malabar, som det hedder, forfulgt af Concha med 500 Ryttere indtil Havnen, der blokeres af en spansk Fregat og flere mindre Skibe. Cortes ere sammenkaldte til d. 15. Octbr. J Barcelona vedbliver Juntaen med Forfølgelsessystemet mod det maadeholdne Parti.
Ribe Stifts Adresseaviser, 1843-08-14
Blandinger. London er d. 5. og 6. Aug. bleven hjemsøgt at Jldsvaader, der har ødelagt en Fabrik, en Sauge mølle og flere Huse. Skaden anslaas til mere end 100,000 Pd. St. Den sydlige Deel af Moldou er d. 19. Julii bleven hjemsøgt af en frygtelig Storm med Hagel bygger. Mellem Tydskland og i endnu høire Grad SydTydskland hjemsøges af en frygtelig Kornmangel J Karlsruhe, Mannheim, Frankfurt, Hanau, Darmstadt, Weimar o. fl. Steder har Politiet formeligen maattet tvinge Bagerne til at bage. Paa andre Steder have Brødpriserne naaet en Høide, som de ikke have havt i Mandsminde. J alle de Badenske, Würtembergske, Baierske og Hessiske Aviser læser man hver Dag hidsigtende Forordninger af Regeringer og Magistrater; de Magaziner, man endnu har, ere aabnede, og med bange Forventning imødeseer man dette Aars Høst. J Wurzburg er en Korn puger bleven arresteret. En Skjeppe Korn koster sammesteds 28 Gylden. En anden Kornpuger yttrede i Gjæstgivergaarden, hvor han logerede, uden Forbeholdenhed sin Glæde over de høie Kornpriser, og svor, han vilde ikke slaae sig til Ro, for Bollerne paa Suppen kostede en Gylden Stykket. Da han reiste, beregnede Verten ham ganske rigtig alle de Boller, han havde spiist, til en Gylden Stykket.
Ribe Stifts Adresseaviser, 1843-08-14
Bagerne i Heidelberg havde erklæret ikke at ville bage mere, saalænge Kornpriserne blive staaende saa høit som nu. Virkeligen havde de opfyldt deres Trusel, og en Dag i forrige Maaned var der intet Brød at faae i hele Byen. Politiet har maattet lægge sig imellem.
Ribe Stifts Adresseaviser, 1843-08-14
Jndenlandske Efterretninger. Siden Deres Majestæters Ankomst hersker meget Liv i Wyck. De fleste Leiligheder ere optagne, deels af Badegjæster, deels af det Kongl. Følge, imidlertid ere endnu adskillige gode Værelser at faae, eftersom der siden forrige Aar er indrettet endeel flere Localer, til Badegjæster. Veiret er blevet godt fra den 3die August, og tillader de Fremmede at spadsere i det Frie, og nyde den friske Soluft. Endog Hs. Majestæt Dronningen viser sig tidligt paa Morgenpromenaden. Hs. Majestæt bruger hver Dag varmt Bad, hvorimod Kongen foretrækker de kolde Strandbade.
Ribe Stifts Adresseaviser, 1843-08-14
Den i vort Onsdagsnummer omtalte Overeenskomst imellem Danmark og Hannover af 13. Mai d. A. lyder - efter Alt. Merc." saaledes: "Art. 1. Den frie Skibsfart fra enhver Plads ved den hannoverske Bredde af Elben, med Jndbegreb af Staden, Harburg, til enhver Plads ved den holsteenske Bredde af Elben, Staden Altona indbegreben, og omvendt, er giensidigt indrømmet begge Staters Fartøier. Hvad denne Skibsfart angaaer, skal ingen Skipper fra den fremmede Stat hindres i Jndladning eller Løsning af Reisende med deres Tøi, Vogne og Heste, eller af Fragtgods. Det samme gielder om Transport paa Jsen om Vinteren fra den ene Bredde tilden anden. - Art. 2. Under den første Artikels Regel er Overførelsen af Breve og Postgods ikke indbefattet, men den beroer paa nærmere Overeenskomst mellem begge Regeringer. Ogsaa i Henseende til saadan Befordring imellem Harburg og Altona af Personer og deres Reisegods samt Transportmidler, som skal foregaae daglig til bestemte Tider, skal en Overeenskomst angaaende Enkelthederne i Udførelsen, for en sikker, regelmæssig og billig Transport kan bevirkes, først afsluttes, førend slig Samfærdsel sættes igang. Begge Regeringer ville beredvilligt byde Haand i begge Henseender til den størst mulige Lettelse for en direkte Kommunication imellem deres vigtigste to Pladse paa Elbbredden. - Art. 3.
Ribe Stifts Adresseaviser, 1843-08-14
Dampskibene fra Harburg skulle fra ingen af Siderne hindres i at lægge an ved Altona paa deres Farter til og fra Hamborg, for at landsætte eller indlade Personer eller Gods. - Art. 4. Saasnart en gjensidig fri Fart imellem Hamborg, uden den i Art. 2 omtalte Jndskrænkning, kommer istand, skal enhver af de kontraherende Parter være berettiget til at kræve den derved udvidede Samfærselsfrihed, ogsaa for Farten imellem Harburg og Altona. Art. 5. Denne Overeenskomst skal strax træde i Kraft, saasnart de allerhøieste Ratificationer ere udvexlede.
Ribe Stifts Adresseaviser, 1843-08-14
J "O. Th. Avis læses Følgende: Hr. Etatsraad, Dr. Vedeel Simonsen til Elvedgaard vedbliver utrætteligen ved Udgivelsen af interessante genealogiske Biographier eller historiske Topographier af sin rige Samling at kaste nyt Lys paa enkelte Dele af vort Fædrelands Historie, af hvilken han allerede forud har saa stor Fortjeneste. Tvende saadanne Arbeider fra denne Lærdes Haand, men som ikke ere i Boghandelen, have i denne Tid forladt Pressen. Fra Ove Thomsens Officin i Odense er saaledes udgaaet andet Hefte af Forfatterens Bidrag til Lænsmanden, paa Dronningborg, Rigsraad Eske Brocks Levnetsbeskrivelse, indeholdende hans egenhændige Dagbog for 1613, som Hr. Forpagter Schwensen paa Høbbet ved Trolleborg, foranlediget dertil ved de to første af Vedel Simonsen udgivne Dagbøger har tilstillet. ham, som ei heller tøvede med dens Udgivelse. Det andet Skrift, som Forfatteren samtidigen hermed harudgivet, er første Deel af "Bidrag til den fyenske Kongeborg Rugaard, dens Læns og Lænsmænds Historie", (trykt hos J. C. Scharling i Kbhvn.),med Motto: Vi leve ei blot med nuværende Æt, Men i Tider, der længst ere omme. Under Livstræets Rødder vort Øie har seet De forborgneste Spirer til det, som er skeet: Og i Livstræets Top saae vi Knopper af det, Der i Tidernes Fylde skal komme.
Ribe Stifts Adresseaviser, 1843-08-14
Af dette sidste Slags tillade vi os her at hidsætte den smukke Slutning af Forfatterens Forerindring, idet han giør Regnskab for, hvorfor han i sine Samlinger til en omfattende Localhistorie har afbenyttet enhversomhelst af Specialhistoriens Kilder og det saavel Egnens Naturbeskaffenhed, dens Oldtidsminder og dens Folkesagn, som de den vedkommende Documenter og Annaler, og det – siger han - uden i mindste Maade at lade mig forvirre af den Overbeviisning, at hine ere mere dunkle og usikkre, end disse, saasom jeg netop finder, at en slig gradeviis Overgang fra Mørket til Lyset ikke blot er uadskillelig fra enhver fuldstændig Historie, men derhos ogsaa i det Hele taget høist naturlig, da det netop er den samme Maade, hvorpaa Naturen saa at sige fremstiller os Alt her i Livet; thi ligesom det er Nat før Morgenen, graaner, og Morgengry for Morgenrøden viser sig, Morgenrøde for den klare Dag frembryder, saaledes begynder Menneskelivet ogsaa med Barnets ahnelsesfulde Drømme, Drengealderens eventyrlige Phantaster og Ungdommens dunkle, men glødende Følelser, indtil Manddommens klare Begreber omsider afløse saavel hine som disse; og som det er i det enkelte Menneskes Liv, saaledes er det ogsaa i Nationens; og den Historieskriver, der ogsaa i denne Henseende bliver Naturen tro, turde maaskee af alle have sig mindst at bebreide, hvad enten han saa foer vild paa de dunkle Stier, han nødsagedes til at betræde, eller ogsaa han var heldig nok til at finde den rette Vei og at aabne, om end ikke at bane den for de kommende Slægter.
Ribe Stifts Adresseaviser, 1843-08-14
Rendsborg Ugeblad vil vide, at der i nogen Tid har fundet Underslæb Sted paa Daareanstalten i Slesvig. Den Skyldige skal være en i Spidsen for Huusholdningen staaende Dame, som ved Andres Overbærenhed har ladet sig formeget lede af Fristelserne. Anden Læge i Anstalten, Dr. Kuppel, skal ved kraftige Efterforskninger have afsløret Sagen, og skal Borgmesteren allerede for rum Tid siden af Regeringen have faaet befaling til at anstille de fornødne Undersøgelser. Den betræffende Dame skal imidlertid forinden være bortrømt til Hamborg, hvor anseete Venner mulig have været hende behjælpelige i at fortsætte Reisen.